**Ralf Fücks** (1951–) er en tysk politiker tilhørende Bündnis 90/Die Grünen. I årene 1991 til 1991 var han senator for byutvikling og miljøvern i Bremen, fra 1993 også borgermester. Han var fra 1997 til 2017, ett av tre, deretter fra 2001 en av to styremedlemmer i Heinrich Böll-stiftelsen.

I 2006 ble han gift med sin mangeårige samboer, Marieluise Beck, også hun politiker for Bündnis90/Die Grünen. Paret har to døtre sammen. Etter han trakk seg fra styret i Heinrich Böll-stiftelsen og gikk ut av den tyske Forbundsdagen, grunnla han tankesmien Zentrum Liberale Moderne.

Biografi
--------

### Utdanning og yrke

Ralf Fücks ble født 3. august 1951 i Edenkoben, en by i delstaten Rheinland-Pfalz. Han studerte samfunnsvitenskap, økonomi og historie, og var med i studentbevegelsen i Heidelberg og Bremen. I 1973 ble han utvist fra Universitetet i Heidelberg som en av tre ledere i okkupasjonen av rektoratet, våren 1972. Etter å ha fullført studiene arbeidet han først som foreleser ved Universität Bremen, og deretter som foreleser i voksenopplæring.

### Politisk virke

I 1970-årene var Fücks et ledende medlem av kommunistforbundet i Vest-Tyskland, en maoistisk såkalt «K-gruppe», og var deretter aktiv i komiteene for demokrati og sosialisme. I 1982 begynte han i De Grønne, som etter Tysklands gjenforening ble slått sammen med Bündnis 90 til dagens Bündnis90/Die Grünen. Fra 1985 til 1989 fikk han sin første parlamentariske erfaring som medlem av Bremens borgerskap, delstatsparlamentet til den tyske delstaten Freie Hansestadt Bremen. I 1989 ble han valgt til talsmann for det føderale hovedstyret for De Grønne. Han tok til orde for å gjøre de grønne til et reformistisk parti som ville danne et nytt politisk flertall med Sozialdemokratische Partei Deutschlands (SPD).

I 1991 kom han tilbake til politikken i Bremen, og ble medlem av Bremens senat, som senator for byutvikling og miljøvern. Fra 1993 til 1995 var han ordfører i Bremen i den såkalte trafikklys-koalisjonen under Klaus Wedemeier (SPD), som brøt opp i 1995, i konflikten med Freie Demokratische Partei (FDP) om byutvikling og arealdisponering. Årsaken til dette var den såkalte fuglesaken, der miljøavdelingen, uten deltakelse av politiske organer, registrerte Hemelinger Marsch industripark som et fuglereservat hos Den europeiske union (EU), selv om intensiv kommersiell bruk av området var planlagt.

Han var medlem av programkomiteen til Bündnis 90/Die Grünen og medforfatter av partiprogrammet i 2002. Sommeren 2000 ble Ralf Fücks utnevnt av innenriksminister Otto Schily til den uavhengige kommisjonen om innvandring (tysk: Unabhängige Kommission Zuwanderung), som presenterte sin siste rapport i juli 2001.

### Heinrich-Böll-Stiftung

Fra 1997 var Ralf Fücks styremedlem i den nye Heinrich Böll-stiftelsen (tysk: Heinrich-Böll-Stiftung). Fokuset for arbeidet hans var bærekraftig utvikling, migrasjon, Europas fremtid og internasjonal politikk. Han var ansvarlig for strategi og programutvikling innen områdene politisk utdanning i Tyskland, Europa og Nord-Amerika, for det grønne akademiet (tysk: die Grüne Akademie), studieforbundet til Heinrich Böll-stiftelsen og arkivet for grønt minne (tysk: Archiv Grünes Gedächtnis). Den 1. juli 2017 etterfulgte Ellen Ueberschär ham i denne stillingen.

### Zentrum Liberale Moderne

Etter å ha forlatt Heinrich Böll-stiftelsen, grunnla han og hans hustru Marieluise Beck den ikke-statlige organisasjonen  *Zentrum Liberale Moderne* , hvor han fungerer som administrerende partner. «En ny tenketank. Programmet deres høres ut som om de kunne gi den ideologiske overbygningen til en Jamaica-koalisjon», beskrev avisen *Frankfurter Rundschau* den i en reportasje. Senteret er dedikert til forsvar av det åpne samfunnet mot autoritær utvikling, og antiliberale krefter i Tyskland, EU og videre.

### Medlemskap

* Medlem av styret i foreningen Mot å glemme - for demokrati (tysk: Gegen Vergessen – Für Demokratie).

Bibliografi
-----------

* 1991 *Sind die Grünen noch zu retten?*
* 2013 *Intelligent wachsen. Die grüne Revolution*. Hanser, München, ISBN 978-3-446-43484-4.
* 2017 *Freiheit verteidigen. Wie wir den Kampf um die offene Gesellschaft gewinnen*, Berlin, ISBN 978-3-446-25502-9.
* 2017 *Politik auf schwankendem Boden – Texte aus zwei Jahrzehnten*, Berlin
* 2020 (med Christoph Becker): *Das alte Denken der Neuen Rechten. Die langen Linien der antiliberalen Revolte*. Wochenschau Verlag, Frankfurt am Main, ISBN 978-3-7344-1122-9.

Referanser
----------

1. ↑   Gemeinsame Normdatei, besøkt 26. april 2014[Hentet fra Wikidata]
2. ↑   Gemeinsame Normdatei, besøkt 11. desember 2014[Hentet fra Wikidata]
3. ↑  *Führungswechsel bei der Heinrich-Böll-Stiftung: Streitbarer grüner Liberaler*, *Der Tagesspiegel*, 24. juni 2017
4. ↑  Thorsten Jungholt. *Grüne Marieluise Beck und Ralf Fücks gründen liberalen Thinktank*.
5. ↑  «Team»
6. ↑  Holger Schmale:*Denkfabrik mit grünem Wurzelwerk.* I: *fr.de*. 17. november 2017.
7. ↑  *Wer wir sind und was wir wollen*, Zentrum Liberale Moderne, 15. november 2017

Eksterne lenker
---------------

* (en) Ralf Fücks – kategori av bilder, video eller lyd på Commons Rediger på Wikidata
* (en) «Ralf Fücks», fra tankesmien Zentrum Liberale Moderne
* (en) «Ralf Fücks, President, Heinrich Boell Foundation», foredrag
* (en) «World in Focus 2018. Debate: Defending Freedom – book presentation by Ralf Fücks»

| * v
* d
* r
Talspersoner og partiledere for Bündnis 90/Die Grünen |
| --- |
| Die Grünen(1980–1993) | August Haußleiter **·** Petra Kelly **·** Norbert Mann **·** Dieter Burgmann **·** Manon Maren-Griesebach **·** Wilhelm Knabe **·** Rainer Trampert **·** Rebekka Schmidt **·** Jutta Ditfurth **·** Lukas Beckmann **·** Christian Schmidt **·** Regina Michalik **·** Verena Krieger **·** Ralf Fücks **·** Ruth Hammerbacher **·** Renate Damus **·** Hans-Christian Ströbele **·** Heide Rühle **·** Ludger Volmer **·** Christine Weiske |
| Bündnis 90/Die Grünen(1993–) | Marianne Birthler **·** Ludger Volmer **·** Krista Sager **·** Jürgen Trittin **·** Gunda Röstel **·** Antje Radcke **·** Renate Künast **·** Fritz Kuhn **·** Claudia Roth **·** Angelika Beer **·** Reinhard Bütikofer **·** Cem Özdemir **·** Simone Peter **·** Annalena Baerbock **·** Robert Habeck |

|  |  |
| --- | --- |
| Oppslagsverk/autoritetsdata | Deutsche Biographie **·** VIAF **·** GND **·** LCCN **·** ISNI **·** SUDOC **·** Munzinger (iba)
 |